**Výzva na predloženie ponuky v zmysle § 117 zákona č.343/2015 Z.z. o verejnom obstarávaní a o zmene a doplnení niektorých zákonov**

**1. Identifikácia verejného obstarávateľa:**

Názov: Obec Ľubeľa

Sídlo: Obecný úrad Ľubeľa, Ľubeľa 346, 032 14 Ľubeľa

Zastúpený: Ing. Erikom Gemzickým, PhD., starostom obce

IČO: IČO : 00315567

DIČ: 2020581552

IČ DPH: - - -

Štát: Slovenská republika

Kontaktná osoba na získanie súťažných podkladov a verejné obstarávanie:

Meno a priezvisko: Ing. Erik Gemzický, PhD

Poštová adresa: Obec Ľubeľa, Obecný úrad Ľubeľa, Ľubeľa 346, 032 14 Ľubeľa

Č. mob. tel.: 0905512941

E-mail: starosta@lubela.sk

Druh verejného obstarávateľa: verejný obstarávateľ

Zatriedenie obstarávajúceho subjektu: podľa § 7, ods. 1, písm. b) zákona č. 343/2015 Z. z. o

verejnom obstarávaní a o zmene a doplnení niektorých zákonov, v znení neskorších predpisov

**2. Predmet zákazky:**

„Zlepšenie vzhľadu obce – tvorba pešej zóny v obci Ľubeľa“

**3. Použitý postup zadávania zákazky:**

zákazka podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov

**4. Predpokladaná hodnota predmetu zákazky: 32 696,00 EUR bez DPH**

**5. Druh zákazky:** Realizácia stavebných prác

**6. Typ zmluvy:**

Zmluva o dielo uzatvorená podľa zákona č. 513/1991 Zb. Obchodný zákonník, v znení neskorších

predpisov

**7. Kód predmetu zákazky podľa platných klasifikácií - Spoločný slovník obstarávania (CPV):**

Hlavný slovník: 45233262-3 Stavebné práce na stavbe peších zón

**8. Komplexnosť zákazky:**

Verejný obstarávateľ neumožňuje rozdeliť predmet zákazky. Uchádzač musí predložiť ponuku

na celý predmet zákazky.

**9. Opis zákazky:**

Premetom stavebných prác je revitalizácia uličky s vytvorením pešej zóny spájajúcej hornú a dolnú ulicu v obci Ľubeľa. Predmetná stavba sa nachádza v obci Ľubeľa na parcele 383/1, 639/2. Jedná sa o vybudovanie spevnenej plochy v šírke 4,72 m z betónovej dlažby s napojením na existujúce asfaltové komunikácie. Spevnené plochy sú navrhnuté ako vertikálna komunikácia v polovičnom profile ako schodisko a v druhej polovici ako rampa, oddelená vegetačným pásom so zabudovaným oceľovým zábradlím. Podrobnejšie informácie týkajúce sa výstavby pešej zóny v obci Ľubeľa sú uvedené v projektovej dokumentácii, ktorá tvorí prílohu tejto výzvy.

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.

**10. Miesto dodania predmetu zákazky:**

Miesto dodania predmetu zákazky: Obec Ľubeľa, Ľubeľa 136, 032 14 Ľubeľa, IČO 00315567

**11. Rozsah predmetu zákazky:**

Podľa Opisu uvedeného v bode 9. k tejto výzve.

**12. Možnosť predloženia variantných riešení:**

Uchádzačom sa neumožňuje predložiť variantné riešenie vo vzťahu k požadovanému predmetu

zákazky.

Ak súčasťou ponuky bude aj variantné riešenie, variantné riešenie nebude zaradené

do vyhodnotenia a bude sa naň hľadieť, akoby nebolo predložené.

V prípade ak sa technické požiadavky odvolávajú na konkrétneho výrobcu, výrobný postup,

značku, patent, typ, krajinu, oblasť alebo miesto pôvodu alebo výroby, verejný obstarávateľ

pripúšťa ponúknuť ekvivalentný výrobok, zariaďovací predmet alebo materiál (ďalej len

„ekvivalent“), pri dodržaní týchto podmienok:

a) ponúkaný ekvivalent musí mať rovnaké alebo lepšie technické a úžitkové parametre,

b) uchádzač musí v ponuke predložiť ako prílohu k návrhu Zmluvy „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentom k tomu, ktorý bol požadovaný podľa tejto výzvy.

**13. Trvanie zmluvy:**

Trvanie zmluvy: Zmluva o dielo bude uzatvorená na dobu určitú.

Termín dodania predmetu zákazky: do 12 mesiacov odo dňa účinnosti zmluvy. Nadobudnutie platnosti a účinnosti zmluvy: Zmluva o dielo nadobudne platnosť po podpise oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k uzatvoreniu platnej a účinnej zmluvy o poskytnutí dotácie či finančného grantu medzi príslušným poskytovateľom pomoci a príjemcom pomoci, ktorým je Obec Ľubeľa, Ľubeľa 136, 032 14 Ľubeľa, IČO 00315567 a to na základe jej podanej žiadosti a zároveň po splnení druhej odkladacej podmienky, ktorá spočíva v tom, že príslušný poskytovateľ pomoci odsúhlasí celý proces verejného obstarávania.

**14. Špecifické ustanovenia zmluvy:**

Verejný obstarávateľ požaduje, aby uchádzač do Zmluvy o dielo, ktorú predloží verejnému

obstarávateľovi zakomponoval tieto body:

*„Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať*

*navýšiť svoje kapacity pre realizáciu predmetnej zákazky, v takomto prípade zamestná na*

*realizáciu predmetnej aktivity osoby dlhodobo nezamestnané v mieste realizácie predmetnej*

*zákazky (obec, okres, VÚC).*

*V prípade, že zhotoviteľ realizuje predmetnú zákazku v obci z Atlasu rómskych komunít 2013, sa*

*zhotoviteľ zaväzuje, že požiadavku na uplatnenie sociálneho aspektu uvedenú vyššie, bude podľa*

*Partnerskej dohody SR na roky 2014 - 2020 uplatňovať vo vzťahu k inklúzii Marginalizovaných*

*rómskych komunít (ďalej len „MRK“), t.j. pri zákazkách realizovaných v obciach z Atlasu rómskych*

*komunít 2013, bude sociálne hľadisko uplatňovať vo vzťahu k inklúzii MRK. Atlas rómskych*

*komunít 2013 (http://www.minv.sk/?atlas\_2013).*

*Forma zamestnania týchto osôb nie je určená, t.j. môže sa jednať o pracovný pomer na kratší*

*pracovný čas (na dobu určitú alebo neurčitú), o dohodu o prácach vykonávaných mimo*

*pracovného pomeru atď.“*

*„Zhotoviteľ sa zaväzuje strpieť výkon kontroly/auditu/overovania súvisiaceho s realizovanou službou kedykoľvek počas platnosti a účinnosti Zmluvy o poskytnutí NFP, ktorú uzatvorí objednávateľ (prijímateľ), a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu sú najmä:*

*a) Pôdohospodárska platobná agentúra ako poskytovateľ nenávratného finančného príspevku z Programu rozvoja vidieka SR 2014 - 2020,*

*b) Útvar následnej finančnej kontroly a nimi poverené osoby,*

*c) Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,*

*d) Orgán auditu, jeho spolupracujúce orgány a nimi poverené osoby,*

*e) Splnomocnení zástupcovia Európskej komisie a Európskeho dvora audítorov,*

*f) Osoby prizvané orgánmi uvedenými v písmene a) až d) v súlade s príslušnými právnymi predpismi SR a EÚ.*

**15. Hlavné podmienky financovania a platobné podmienky alebo odkaz na dokumenty,**

**v ktorých sa uvádzajú:**

Predmet zákazky bude financovaný: zo štrukturálnych fondov, štátneho rozpočtu a vlastných zdrojov verejného obstarávateľa.

Financovanie sa bude vykonávať formou bezhotovostného platobného styku na základe daňových dokladov so splatnosťou 30 dní.

Verejný obstarávateľ prehlasuje, že nie je platcom DPH.

**16. Označenie, či dodanie tovaru je podmienené osobitným povolením (napr. licenciou,**

**autorizáciou a pod.):**

Nie

**17. Obhliadka miesta dodania predmetu zákazky:**

Obhliadka miesta dodania predmetu zákazky nie je potrebná a verejným obstarávateľom nie je

organizovaná.

**18. Lehota na predkladanie ponúk a označenie ponúk:**

Lehota na predkladanie ponúk: 26.augusta 2019, do 15:00 hod.

Osobne alebo podaním na poštu v uvedenej lehote

Ponuky sa predkladajú v slovenskom jazyku.

Ponuka musí byť vyhotovená v písomnej forme v 2-och papierových vyhotoveniach, doručená spolu so všetkými povinnými prílohami, v zalepenej obálke.

Dokumenty, ktoré vyhotovuje uchádzač, musia byť podpísané ním, alebo osobou oprávnenou konať v mene uchádzača. V prípade skupiny dodávateľov musia byť podpísané každým členom skupiny, alebo osobou/osobami oprávnenými konať v danej veci za člena skupiny s doložením originálneho, alebo úradne overeného splnomocnenia oprávnenej osoby konať v mene spoločnosti/ uchádzača/ člena skupiny, s uvedením rozsahu úkonov, na ktoré je táto osoba splnomocnená.

Obal ponuky musí obsahovať nasledovné údaje:

a) adresu uvedenú v bode 21,

b) adresu uchádzača (názov alebo obchodné meno a adresa sídla alebo miesta podnikania)

c) označenie “Verejné obstarávanie - neotvárať”,

**19. Podmienky účasti a dokumenty požadované verejným obstarávateľom:**

***Osobné postavenie***

Podmienky účasti uchádzačov vo verejnom obstarávaní podľa § 32 zákona o verejnom obstarávaní v platnom znení, t.j. musí preukázať, že:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Preukáže doloženým výpisom z registra trestov nie starším ako 3 mesiace.

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu. Preukáže doloženým potvrdením zdravotnej poisťovne a Sociálnej poisťovne nie starším ako 3 mesiace.

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu. Preukáže doloženým potvrdením miestne príslušného daňového úradu nie starším ako 3 mesiace.

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Preukáže doloženým potvrdením príslušného súdu nie starším ako 3 mesiace.

e) je oprávnený dodávať tovar, uskutočňovať stavebné práce alebo poskytovať službu. Preukáže doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Preukáže doloženým čestným vyhlásením.

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak nie je upravený inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39 alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6. Verejný obstarávateľ postupuje podľa § 39 ods. 7 a 8, ak čestné vyhlásenie obsahuje aj informácie podľa druhej vety.

**20. Lehota viazanosti ponúk:**

Uchádzač je svojou ponukou viazaný od uplynutia lehoty na predkladanie ponúk až do uplynutia

lehoty viazanosti ponúk stanovenej verejným obstarávateľom, t.j. najneskôr do **30.11.2019**.

**21. Adresa, na ktorú sa majú ponuky doručiť:**

Kontaktné miesto: Obec Ľubeľa, Obecný úrad Ľubeľa, Ľubeľa 346, 032 14 Ľubeľa, starosta@lubela.sk

**22. Obsah ponuky:**

a) Doklady podľa bodu 19. tejto výzvy,

b) Návrh na plnenie kritérií hodnotenia ponúk (príloha č. 1 tejto výzvy),

c) Nacenený a potvrdený Výkaz-výmer (príloha č. 2 tejto výzvy).

**23. Vyhodnotenie ponúk, kritériá na hodnotenie ponúk a ich uplatnenie:**

Kritérium na vyhodnotenie ponúk (ďalej len „kritérium“) stanovené za účelom výberu najvýhodnejšej ponuky: cena za dodanie predmetu zákazky s DPH.

Pravidlá na uplatnenie kritérií:

*Váhovosť : 100 bodov (maximálny počet bodov)*

*Každý člen komisie s právom vyhodnocovať ponuky bude brať do úvahy len číselnú hodnotu ceny za poskytnutie predmetu zákazky vyjadrenú v EUR vrátane DPH (ďalej len „cena“), ktorú uchádzač doplní do prílohy č.1 tejto Výzvy.*

Maximálny počet bodov sa pridelí ponuke uchádzača s najnižšou navrhovanou cenou a pri ostatných ponukách sa počet bodov určí úmerou, t.j. počet bodov vyjadrí ako podiel najnižšej navrhovanej ceny a navrhovanej ceny príslušnej vyhodnocovanej ponuky, ktorú prenásobí maximálnym počtom bodov daným pre dané kritérium t.j.100.

Pri vyhodnocovaní sa budú prideľované body zaokrúhľovať matematicky na dve desatinné miesta. Ponuka s najvyšším počtom bodov sa označí za úspešnú, ponuku s druhým najvyšším počtom bodov za prvú neúspešnú/druhá v poradí, ponuku s tretím najvyšším počtom bodov za druhú neúspešnú/tretia v poradí, atď.

Uchádzač na samostatnom liste predloží vypracované plnenie kritéria určeného verejným obstarávateľom na hodnotenie ponúk, pričom musí platiť, že údaj uvedený týkajúci sa kritéria - cena musí byť zhodná s údajom uvedeným v návrhu zmluvy úspešného uchádzača. Tento vzor musí byť podpísaný uchádzačom. Predlohu vzoru nájdete v Prílohe č. 1 súťažných podkladov.

**24. Lehota na zmenu ponuky:**

Lehota počas ktorej je možné meniť ponuku na predmet zákazky je lehota na predkladanie ponuky podľa bodu 18. tejto výzvy.

**25. Ďalšie informácie verejného obstarávateľa:**

Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa. Ponuky uchádzačov musia byť vypracované v rozsahu a forme podľa požiadaviek verejného obstarávateľa stanovených v tejto výzve a jej prílohách. Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči verejnému obstarávateľovi.

**26. Zoznam príloh:**

1) Príloha č. 1: Návrh na plnenie kritérií hodnotenia ponúk,

2) Príloha č. 2: Výkaz-výmer a technická projektová dokumentácia.

V Ľubeli, dňa 14.8.2019

Súlad Výzvy na predkladanie ponúk podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov potvrdzuje:

............................................................................

Ing. Erik Gemzický, v.r.

starosta obce Ľubeľa

Príloha č.1

**Návrh na plnenie kritérií na hodnotenie ponúk**

**Predmet zákazky :**

**Údaje o uchádzačovi**

Obchodné meno/názov :

Sídlo:

IČO:

DIČ:

IČ DPH

Právne zastúpený:

1) Kritérium 1 : cena za realizáciu predmetu zákazky

Cena bez DPH :

DPH :

Cena spolu s DPH :

(pozn.: Ak uchádzač nie je platcom DPH, upozorní - "Nie som platca DPH").

**Čestne vyhlasujeme, že:**

* všetky údaje uvedené v ponuke sú pravdivé a úplné
* súhlasíme s podmienkami určenými obstarávateľom
* všetkému, čo bolo v súťažných a zmluvných podmienkach sme porozumeli; na to, čo nám nebolo jasné sme využili možnosť dorozumievania, tzn. spytovali sme sa a sme si vedomí, že ak naša ponuka nebude obsahovať všetky náležitosti požadované obstarávateľom, budeme zo súťaže vylúčení
* nebudeme obmedzovať obstarávateľa svojimi podmienkami, uvedenými v ponuke
* predkladáme iba jednu ponuku a nie sme v zadávaní predmetnej zákazky členom skupiny dodávateľov, ktorá predkladá ponuku na danú zákazku
* súhlasíme s tým, že obstarávateľ si môže overovať platnosť predložených dokladov a údaje v nich

Dátum:

Titul, meno, priezvisko a podpis štatutárneho zástupcu uchádzača:

Odtlačok pečiatky:

**Príloha č. 2:**

**Výkaz výmer a technická projektová dokumentácia**

Tvorí samostatnú prílohu vo formáte \*.pdf a \*.xls.